Uznesenie Krajského súdu Prešov sp. zn. 6Sp/17/2015 z 19. 7. 2015
Uznesenie Krajského súdu Prešov z 19. júla 2015, sp. zn. 6Sp/17/2015, ECLI:SK:KSPO:2015:8015200331.2
Súd: Krajský súd Prešov
Spisová značka: 6Sp/17/2015
ECLI: ECLI:SK:KSPO:2015:8015200331.2
Dátum vydania: 19. 7. 2015
Forma: Uznesenie
Text rozhodnutia
Súd: Krajský súd Prešov Spisová značka: 6Sp/17/2015 Identifikačné číslo súdneho spisu: 8015200331 Dátum vydania rozhodnutia: 20. 07. 2015 Meno a priezvisko sudcu, VSÚ: JUDr. Eva Sláviková ECLI: ECLI:SK:KSPO:2015:8015200331.2 Uznesenie Krajský súd v Prešove v právnej veci navrhovateľa POHOTOVOSŤ s.r.o., Pribinova 25, Bratislava, proti odporcovi Okresný úrad Vranov nad Topľou, katastrálny odbor, Kalinčiakova 878, Vranov nad Topľou, za účasti S. K., bytom E. G. XXX o preskúmanie zákonnosti postupu a rozhodnutia odporcu č.k.: V 2340/2014/Vs zo dňa 16. januára 2015 takto r o z h o d o l : Konanie z a s t a v u j e . Ž i a d e n z účastníkov n e m á právo na náhradu trov konania. o d ô v o d n e n i e : Navrhovateľ sa návrhom zo dňa 19.02.2015 domáhal preskúmania rozhodnutia odporcu zo dňa 16.01.2015, č.k.: V 2340/2014/Vs vo veci zamietnutia návrhu na vklad záložného práva. Navrhovateľ písomným podaním zo dňa 17.07.2015 vzal svoj návrh späť a žiadal konanie zastaviť z dôvodu, že záložca a dlžník S. K. dlh voči navrhovateľovi uhradila. Podľa § 250d ods. 3 O.s.p. súd uznesením konanie zastaví, ak bol návrh vzatý späť. Podľa § 250l ods. 2 O.s.p. pokiaľ v tretej hlave piatej časti O.s.p. nie je ustanovené inak, použijú sa pre konanie o opravných prostriedkoch proti rozhodnutiam správnych orgánov primerane ustanovenia druhej hlavy s výnimkou § 250a. Pretože tretia hlava piatej časti neobsahuje osobitné ustanovenia o postupe súdu v prípade späťvzatia návrhu bolo potrebné konanie zastaviť podľa § 250d ods. 3 O.s.p.. O náhrade trov konania krajský súd rozhodol podľa § 146 ods. 1 písm. c/ O.s.p. v spojení s § 246c/ O.s.p., pretože žiaden z účastníkov nemá právo na náhradu trov konania podľa jeho výsledku, ak konanie bolo zastavené. Poučenie: Proti tomuto uzneseniu je prípustné odvolanie do 15 dní odo dňa jeho doručenia na Najvyšší súd SR v Bratislave prostredníctvom Krajského súdu v Prešove, a to písomne v dvoch vyhotoveniach.

